《仲咸以多编成商於唱和集以二十韵诗相赠依韵》
宋代·王禹偁

诗战虽非敌，吟多偶自编。
齐强侵北鄙，许败守东偏。
犹恨多虚侵，何妨且系年。
龙媒难趁逐，驽驾赖驱牵。
拙句传非梦，雄词纵自天。
一嘲花灼灼，再咏雁翩翩。
白雪终无继，洪崖谩拍肩。
骖鸶元在汉，堕鼠不成仙。
硎发锋鋩利，衡诚势力悬。
石因良玉润，褧借锦衣鲜。
糠籺豪家笑，鉶羹古味全。
虎盐宜燕享，猴棘谩雕镌。
我笔非江氏，君才比孟坚。
岂劳开蒨旆，早合步花砖。
重甚连城璧，精於万选钱。
西江闻祖德，南国许名贤。
夜阁调琴月，秋堂煮茗烟。
淡交轻势利，孤达鄙荣迁。
媚挹怀珠水，幽听喷玉泉。
谪居叨属和，都志命迍邅。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。